Aerdmantjel

De aerdmantjel is de laog in de opboew van de aerd die drek ónger de aerdkórs ligk. De aerdmantjel begint op inkel teental kilomaeters deepde en is óngeveer 2900 km diek. Ze nump 83% van 't voluum van de aerd in en bevat 67,5% van de massa.

De aerdmantjel is ónger te verdeile in de boetemantjel en de binnemantjel. De temperatuur van de boetemantjel varieert tösse zoget 100 °C, aan de baovegrens mit de kórs, en zoget 3000 °C. De boetekantj van de boetemantjel is vas, mer door de toenummendje temperatuur weurt de boetemantjel op binne aan ummer vleujbaarder. De temperatuur van de binnemantjel is zoget 3500 °C. Door de hoog drök en anger sjemische samestèlling es de boetemantjel is de binnemantjel aevel toch vas.

Categorie:Geologie